als_Latn dik_Latn azb_Arab
Daniel Xhafaj, edhe pse ndodhet në Amerikë, nuk e ka ndërprerë për asnjë moment stërvitjen, madje dhe me dy séance në ditë me një program special. Xhafaj në një prononcim enkas për “Sport Ekspres”, nëpërmjet një bisede në e-mail, thekson se do të rikthehet në Durrës, madje më i fortë, për të thyer rekordin e golave si dhe për të fituar trofe, pse jo dhe titullin kampion. “Jam me pushime, por bëj edhe stërvitje, madje ka ditë që stërvitem edhe dy herë në ditë sepse kjo periudhë është e tillë ndonëse jam i diferencuar nga skuadra. Do të rikthehem shumë shpejt në Durrës dhe me sa kam dëgjuar apo dhe nga kontaktet që kam pasur me drejtuesit dhe shokët e skuadrës, skuadra ka bërë disa përforcime të bujshme dhe është bërë një ekip shumë më i fortë. Kam besim se në fazën e dytë, skuadra jonë do të jetë më e fortë, pasi edhe kualitetet janë shtuar, ndërkohë që edhe në sulm ku unë luaj ka konkurrencë të madhe. Më vjen mirë që konkurrenca është shtuar, ndërsa të gjithë të jenë të bindur se do të shohin një skuadër shumë më të fortë në gjysmën e dytë të sezonit. Personalisht mendoj se kam shumë për të dhënë në fushën e blertë, ndërkohë që do të synoj të shënoj sa më shumë gola, për të ndihmuar skuadrën në realizmin e objektivave si dhe për të fituar patjetër një trofe të rëndësishëm. Gara për titull? Është e hapur dhe gjysma e pare e sezonit tregoi se është një garë e fortë dhe me konkurrencë të madhe. Ne kemi treguar se dime të luajmë fort dhe të marrim rezultate pozitive edhe jashtë fushës. Do të guxojmë sa më shumë në mënyrë që të gabojmë sa më pak dhe të realizojmë objektivat që ne kemi”, ka pohuar fillimisht, sulmuesi i Teutës, Daniel Xhafaj.
Xhafaj nga Amerika: Me Teutën jemi për trofe0
Share.
als_Latn als_Latn eng_Latn